شەفەق نیوز/ ئیدارەی فڕۆکەخانەی ناودەوڵەتی بەغداد، ئمڕوو یەکشەممە، وەڕیخستن کارەانەیل ئاسمانی وسان، ئەوەیش لەوەر خراوی کەشوهەوا و گەردەلۊل خوەڵوتوز ک وڵاتەگە گردیەسە وەر ک هیشت ئاست نووڕستن فرە کەمەو بوود.
وەڕێەوبەرایەتی فڕۆکەخانەگە لە بەیاننامیگ رەسیە ئاژانس شەفەق نیوز  وسیان جۊلەی ئاسمانی ئەرا ئمڕوو یەکشەممە راگەیان، لەوەر خراوی کەشوهەوا و رەسین ئاست نووڕستن ئەرا کەمتر لە ٥٠٠ مەتر.
وتیش هەنای کەشوهەوا خاسەو بوود ئەوەسا جویلەی فڕۆکەیل هاتن و چگن ئەرا سرووشتی خوەی گلەو خوەێد.
یەیش سێیەم جارە ک کاروانەیل ئاسمانی لە فڕۆکەخانەی ناودەوڵەتی بەغداد بوسیەێد، وەماوەی کەمتر لە یەک مانگ، لەوەر گەردەلۊلەیل خوەڵوتوز ک هەر ماوەی جاریگ عراق گرێدە وەر.
